Rikunarita-ORG/Wikinium huggingface dataset:
# காற்று இசைக்கருவி

**காற்று வாத்தியம்** என்பது பொதுவாக ஒரு குழாயைக் கொண்டிருக்கும் இசைக்கருவியாகும். இந்த ஊதுகுழலில் ஊதுவதன் மூலமாக காற்றின் அதிர்வினால் ஒலி உண்டாகிறது. அதிர்வின் சுருதி குழாயின் நீளம் மற்றும் காற்றின் அதிர்வுறும் நெடுவரிசையின் மாற்றங்களால் தீர்மானிக்கப்படுகிறது. சில காற்றுக் கருவிகளில், ஒரு நாணல் மூலம் ஊதுவதன் மூலம் ஒலி உருவாக்கப்படுகிறது; மற்றவைகளில் ஒரு உலோக ஊதுகுழல் மூலம் ஊத வேண்டும். இன்னும் சிலவற்றில் வாசிப்பவர் ஒரு விளிம்பில் ஒரு துளைக்குள் ஊத வேண்டும், இது காற்றைப் பிரித்து ஒலியை உருவாக்குகிறது.

## வகைகள்

காற்று கருவிகள்
காற்றுக் கருவிகள் பொதுவாக இரண்டு குடும்பங்களாக பிரிக்கப்படுகின்றன: பித்தளை கருவிகள் மற்றும் மரக்காற்று கருவிகள். பித்தளைக் கருவிகள் பித்தளையால் செய்யப்பட்டதைப் போலவே, மரத்தாலான கருவிகளும் முதலில் மரத்தால் செய்யப்பட்டன. ஆனால் ஒலி எவ்வாறு உற்பத்தி செய்யப்படுகிறது என்பதன் அடிப்படையில் கருவிகள் வகைப்படுத்தப்படுகின்றன. அவற்றை உருவாக்கப் பயன்படுத்தப்படும் பொருளால் அல்ல. எடுத்துக்காட்டாக, சாக்சபோன்கள் பொதுவாக பித்தளையால் செய்யப்பட்டவை, ஆனால் அவை அதிர்வுறும் நாணல் உடன் ஒலியை உருவாக்குவதால் அவை மரக்காற்று கருவிகளாகும். மறுபுறம், மரத்தினால் செய்யப்பட்ட சில கருவிகள் மற்றும் யானை தந்ததிலிருந்து செய்யப்பட்ட கருவிகள் பித்தளைக் கருவிகளின் குடும்பத்தைச் சேர்ந்தவை, ஏனெனில் அதிர்வு வாசிப்பவரின் உதடுகளால் தொடங்கப்படுகிறது.

* பித்தளைக் கருவிகளில், வாசிப்பவரின் உதடுகளே அதிர்வதால், கருவிக்குள் இருக்கும் காற்று அதிர்வுறும்.
* மரக்காற்றுக்கருவிகளில், வாசிப்பவரின் நாணல் அதிர்வுறும், இது காற்றின் நெடுவரிசையை அசைக்கச் செய்கிறது அல்லது திறந்த துளையின் விளிம்பில் ஊதும்போது காற்றைப் பிரித்து ஒலியை உருவாக்குகிறது.

## ஒலி உற்பத்தி

அனைத்து காற்றாலைக் கருவிகளிலும் ஒலி உற்பத்தியானது ஒரு அதிர்வு அறையுடன் இணைக்கப்பட்ட கட்டுப்பாட்டு வால்வுக்குள் காற்று நுழைவதைப் பொறுத்தது. ஒரு அதிர்வு அறை என்பது பொதுவாக நீண்ட உருளை அல்லது கூம்பு வடிவ குழாய், தொலைவில் திறந்திருக்கும். வால்விலிருந்து அதிக அழுத்தத்தில் வேகமாக ஒலி குழாயின் கீழே பயணிக்கும். இது திறந்த முனையிலிருந்து குறைந்த அழுத்த துடிப்பாக பிரதிபலிக்கும். பொருத்தமான நிலைமைகளின் கீழ், குழாயில் அதிகரித்த ஆற்றலுடன், துடிப்பை மீண்டும் பிரதிபலிக்கும்.

நாணல் கருவிகள் ஒரு நெகிழ்வான நாணல் அல்லது ஊதுகுழலில் நாணல்களைக் கொண்டுள்ளதாக இருக்கும். இது அழுத்தம்-கட்டுப்படுத்தப்பட்ட அறையில் அழுத்தம் அதிகரிப்பது மூலம் நாணல் முழுவதும் அழுத்த வேறுபாட்டைக் குறைக்கும்; இது நாணல் மேலும் திறக்க உதவும், காற்றின் ஓட்டத்தை அதிகரிக்கும். பித்தளைக் கருவிகளுக்கு, வாசிப்பவர்கள் தங்கள் உதடுகளில் உள்ள பதற்றத்தை கட்டுப்படுத்துகிறார்கள். இதனால் அவை பாயும் காற்றின் செல்வாக்கின் கீழ் அவை அதிர்கின்றன. புல்லாங்குழல் போன்ற காற்று நாணல் கருவிகளுக்கு, குழாயில் ஒரு திறப்பு (வாய்) மூலம் பாயும் காற்றின் அளவை வாசிப்பவர் கட்டுப்படுத்துவதன் மூலம் ஒலியை உருவாக்குகிறார்.

## மேற்கோள்கள்
# ஐயப்பித்து

**ஐயப்பித்து** அல்லது ஐயப்பிரமை (Paranoia) என்பது மிகையான ஐயம் அச்சம் ஆகியவற்றின் அடிப்படையில் வேண்டாத காரணங்களைக் கற்பித்துக்கொள்கை. தற்செயலான அல்லது சாதாரணமான அல்லது நிகழாத நிகழ்வுகளுக்கெல்லாம் மிகையான ஐயங்களால் வேண்டாத காரணங்களைக் கற்பித்துக் கொள்வர். இல்லாதவையெல்லாம் இவர்களுக்கு இருப்பதுபோல் (delusional belief) தோன்றும்.

பொதுவான மனநல பாதிப்புக்குள்ளானவர்களைக் கண்டறிய இரண்டு வழிமுறைகள் உள்ளன. ஒன்று அவர்களாகவே தனது பிரச்சனைகளை தெரிவிப்பதின் செய்திகளைக் கொண்டு அறிவது; மற்றது அவரது நெருங்கிய நபர் தரும் செய்திகளைக் கொண்டு அறிவது. ஐயப்பித்தைப் பெரும்பாலான சமயங்களில் நெருங்கிய நபர் தரும் செய்திகள் மூலமாகவே கண்டுபிடிக்க முடிகிறது. மருத்துவமனையில் நேரடிக் கண்காணிப்பில் இதை மேலும் தெளிவாக உறுதி செய்து கொள்ள முடியும்.

ஐயப்பித்தை அடையாளங்காணப் பல்வேறு வகை அறிகுறிகள் கண்டுபிடிக்கப்பட்டு வகைபடுத்தபட்டுள்ளன. ஆனாலும் எந்தவொரு தனி அறிகுறியையும் வைத்து இறுதி முடிவு எடுத்துவிட முடியாது. பல சமயங்களில் சில குறைகள் கலாச்சார சூழ்நிலை, கல்வி, வயது போன்ற பலவித வித்தியாசமான வேறுபாடுகளின் காரணமாக கூட இருக்கலாம். எந்தவொரு அறிகுறியும் வேறு வகை மனநல பாதிப்பு அல்லது உடல்நல பாதிப்பின் காரணமாக இருக்கலாம். எனவே ஐயப்பித்து நோய்தான் என்று இறுதியாக உறுதியாக முடிவெடிப்பது சுலபமல்ல.

பாதிக்கபட்டவரது அறிகுறிகளும் மற்ற நெருங்கிய நபரின் கருத்துகளும், மருத்துவரது நேரடி கண்காணிப்பும், காலப்போக்கில் ஏற்படும் மாற்றங்களும் கணக்கில் எடுத்து கொள்ளபடும். கிட்டதட்ட ஒரு குற்றவாளியின் வழக்கில் நிதானமாக எடுக்கப்படும் தெளிவான தீர்ப்பை போல பல அறிகுறிகளின் தொகுப்பைக் கொண்டு மனசிதைவு நோய் என்று உறுதியாகத் தீர்மானிக்கபடுகிறது. எவ்வளவுக்கு எவ்வளவு விரைவாக மனநல மருத்துவரின் ஆலோசனைக்கு வருகிறார் என்பதைப் பொறுத்தும், அவர்களுக்கு அளிக்கும் சரியான சிகிச்சை முறைகளை பொறுத்தும் இந்நோய் முழுமையான தீவிரமான கட்டத்தை அடையாமல் நோயால் பாதிக்கப்பட்டவரைக் காப்பாற்ற முடியும்.

## மேற்கோள்கள்
# சாலை

**சாலை** (*road*) என்பது நிலத்தின்மீது உள்ள இரு இடங்களை இணைக்கும் வழி அல்லது வழித்தடத்தினைக் குறிக்கின்றது. வாகனங்கள் செல்வது, மக்கள் நடப்பது என்ற வகைகளில் இதன் மீது போக்குவரத்து நடைபெறும். சாலைகளை அவை அமைக்கப்படும் விதங்களைப் பொறுத்து தார் சாலை, மண் சாலை எனவும்; அவற்றின் பயன்பாடு கருதி நெடுஞ் சாலை, பிரதான சாலை, இணைப்புச் சாலை, புறவழிச் சாலை எனவும் சில வகைகளாகப் பிரிக்கலாம்.

சரளைக் கற்கள் (Gravel) கொண்டு அமைக்கப்படும் சாலைக்கான அகழ்வு வேலை
# அய் ஜிங்

| அய் ஜிங் 艾青  |
| --- |
|  |
| பிறப்பு | 27 மார்ச் 1910 ஜின்ஹுவா |
| இறப்பு | 5 மே 1996 (அகவை 86) |
| பணி | கவிஞர், எழுத்தாளர், பத்திரிக்கையாளர் |
| குழந்தைகள் | ஐ வெய்வே |
| விருதுகள் | Chevalier des Arts et des Lettres |
| கையெழுத்து |
|  |
| [விக்கித்தரவில் தொகு] |

**அய் ஜிங்** (艾青, 1910 -1996) சீன இலக்கியவாதி ஆவார். இவர், சீனாவிலுள்ள ஜியாங் ஹைச்செங்கில், நிலக்கிழார் குடும்பமொன்றில் 1910ஆம் ஆண்டு பிறந்தார். இவரால், பெற்றோருக்குத் தீங்கு விளையுமென ஒரு சோதிடன் கூறியதால், வளர்க்கப்படுவதற்காகத் தொலைவிலுள்ள உழவர் குடும்பப் பெண்ணொருத்தியிடம் சேர்க்கப்பட்டார்.

1929 இல் ஓவியம் கற்கப் பிரான்ஸ் சென்று சீனா திரும்பிய பின், 1932 இல் நாட்டுப்பற்று நடவடிக்கைகளுக்காக சிறையில் அடைக்கப்பட்டார். 1936 இல் சிறையிலிருந்து வெளியே வந்ததும் *தயானெ* என்ற முதலாவது கவிதைத் தொகுப்பை வெளியிட்டார்.

1957-58களில் வலதுசாரிகளுக்கெதிரான இயக்கத்தின்போது "வலதுசாரி"யென முத்திரை குத்தப்பட்டு, இவரும் இவரது கவிதைகளும் பொதுவாழ்விலிருந்து ஒதுக்கப்பட்டன. 1978 இல் குற்றங்களிலிருந்து விடுவிக்கப்பட்டவராய் மீண்டும் பொதுவாழ்விலும் இலக்கியத் துறையிலும் தோன்றினார்; சீன எழுத்தாளர் சங்கத்தின் துணைத்தலைவருமானார்.

## வெளி இணைப்புகள்

* Columbia Encyclopedia பரணிடப்பட்டது 2005-04-22 at the வந்தவழி இயந்திரம்
* Obituary (in French)
* asiaweek.com Obituary
* chineseliterature.com பரணிடப்பட்டது 2005-04-26 at the வந்தவழி இயந்திரம்
# அன்னா அன்ட் த கிங்

| *அன்னா அண்ட் த கிங்* |
| --- |
|  |
| இயக்கம் | ஆன்டி டெனண்ட் |
| தயாரிப்பு | லாரென்ஸ் பெண்டெர் எட் எல்பெர்ட்  |
| கதை | அன்னா லியோனோவென்ஸ் ஸ்டீவ் மீர்சன் |
| இசை | ஜோர்ஜ் ஃபெண்டன் ரோபேர்ட் கிராஃப்ட் |
| நடிப்பு | ஜோடி பாஸ்டர் சௌ ஜன் ஃபாட் லிங் பாய் டொம் ஃபெல்டன் |
| ஒளிப்பதிவு | காலெப் டெஸ்சானல் |
| படத்தொகுப்பு | ரோகெர் பொண்டெலி |
| வெளியீடு | 1999 |
| ஓட்டம் | 148 நிமிடங்கள். |
| நாடு | அமெரிக்கா |
| மொழி | ஆங்கிலம் / தாய் மொழி / பிரெஞ்சு மொழி |
| ஆக்கச்செலவு | 75 மில்லியன் ஐக்கிய அமெரிக்க டாலர்கள் |

**அன்னா அண்ட் த கிங்** (Anna and the King) 1999 ஆம் ஆண்டு வெளிவந்த ஆங்கிலத் திரைப்படமாகும்.ஆன்டி டெனண்ட் இயக்கத்தில் வெளிவந்த இத்திரைப்படத்தில் ஜோடி பாஸ்டர், சௌ ஜன் ஃபாட் மற்றும் பலர் நடித்துள்ளனர்.

## வகை

நாவல்படம்

## விருதுகள்

### பரிந்துரைக்கப்பட்ட விருதுகள்

### ஆஸ்கார் விருது

* சிறந்த கலை இயக்கம்
* சிறந்த உடையலங்காரம்

## துணுக்குகள்

* அன்னா லியோனோவென்ஸ் எழுதிய நாவலின் திரைப்படத் தயாரிப்பாகும்.

## வெளியிணைப்புகள்

* சர்வதேச திரைப்பட தரவுத் தளத்தில்
# 3 இடியட்சு

| *3 இடியட்சு* |
| --- |
| 3 இடியட்சு |
| கதை | அபிசத்து சோசி இராச்குமார் இரானி |
| திரைக்கதை | அபிசத்து சோசி இராச்குமார் இரானி விது வினோத்து சொப்ரா |
| நடிப்பு | அமீர் கான் கரீனா கபூர் மாதவன் சர்மான் சோசி பொமன் இராணி ஒமி வைத்யா மோனா சிங்கு பரிட்சித்து சகானி |
| ஒளிப்பதிவு | சி. கே. முரளீதரன் |
| படத்தொகுப்பு | ரஞ்சீத் பகதூர் இராச்குமார் இரானி |
| விநியோகம் | வினோத்து சொப்ரா தயாரிப்புகள் |
| வெளியீடு | திசம்பர் 25, 2009 |
| நாடு | இந்தியா |
| மொழி | இந்தி |
| ஆக்கச்செலவு | ₹35 கோடி (ஐஅ$4.1 மில்லியன்) |
| மொத்த வருவாய் | ₹366 கோடி (ஐஅ$43 மில்லியன்) |

**3 இடியட்சு** (ஆங்கிலம்: *3 Idiots*, ஹிந்தி: *थ्री इडीयट्स*) என்பது இந்தி மொழியில் அமைந்த 2009ஆம் ஆண்டு வெளிவந்த ஓர் இந்திய நகைச்சுவைத் திரைப்படம் ஆகும். இந்தத் திரைப்படம் தமிழ் மொழியில் நண்பன் என்ற பெயரில் 2012ஆம் ஆண்டில் வெளியாகியுள்ளது. இந்தத் திரைப்படம் சேத்தன் பகத்தின் வைவு பாய்ன்டு சம் ஒன் என்ற நூலை அடிப்படையாகக் கொண்டது. ராஜ்குமார் ஹிரானியால் இயக்கப்பட்ட இந்தத் திரைப்படத்தில் அமீர் கான், கரீனா கபூர், மாதவன், ஷர்மான் ஜோஷி, ஒமி வைத்யா, பரிக்ஷித் சஹானி, பொமன் இராணி ஆகியோர் நடித்துள்ளனர்.

## நடிகர்கள்

| நடிகர் | கதாபாத்திரம் |
| --- | --- |
| அமீர் கான் | ரஞ்சோட்தாஸ் "ரஞ்சோ" ஷியாமளதாஸ் சன்சட்/புன்சுக் வங்டூ |
| கரீனா கபூர் | பியா சகஸ்ரபுத்தே |
| மாதவன் | பரான் குரேஷி |
| ஷர்மான் ஜோஷி | ராஜு ரஸ்டோகி |
| பொமன் இராணி | விரு சகஸ்ரபுத்தே (வைரசு) |
| ஒமி வைத்யா | சதூர் ராமலிங்கம் (சைலன்சர்) |
| ராகுல் குமார் | மன்மோகன்/எம். எம் (மில்லிமீற்றர்). |
| மோனா சிங் | மோனா சகஸ்ரபுத்தே |
| சஞ்சய் லஃபோன்த் | சுஹாஸ் |
| பரிக்ஷித் சஹானி | திரு.குரேஷி |
| ஃபரிதா டாடி | திருமதி குரேஷி |
| அமர்தீப் ஜா | திருமதி ரஸ்டோகி |
| முகுந்த் பட் | ரஸ்டோகி |
| ஜாவிட் ஜெஃப்ரி | அசல் ரஞ்சோட்தாஸ் ஷியாமளதாஸ் சன்சட் (கௌரவ வேடம்) |
| அருண் பாலி | ஷியாமளதாஸ் சன்சட் |
| அலி பசல் | ஜாய் லோபோ |
| அகில் மிஷ்ரா | நூலகர் துபே |
| ராஜீவ் ரவீந்திரநாதன் | முன்நின்று பகிடிவதை செய்பவர் |
| ஹர்விந்தர் சிங் | தில்லான் |

## மேற்கோள்கள்
# மலாய் மொழி

| மலாய் மொழி (பகாசா மலேசியா) |
| --- |
| Bahasa Malaysia Bahasa Melayu بهاس ملايو |
| நாடு(கள்) |  புரூணை  இந்தோனேசியா  மலேசியா  சிங்கப்பூர்  தாய்லாந்து  பிலிப்பீன்சு |
| தாய் மொழியாகப் பேசுபவர்கள் | 20–30 மில்லியன் மக்கள்  (*date missing*) |
| மொழிக் குடும்பம் | ஆஸ்திரோனீசிய* மலாய-பொலினீசிய மொழிகள்
	+ கரு மலாய-பொலினேசிய
		- சுண்டா-சுலாவசி
			* மலாயிய
				+ மலாய்
					- உள் மலாய்
						* **மலாய் மொழி (பகாசா மலேசியா)**
 |
| எழுத்துமுறை | ருமி வரிவடிவம் மலேசியா, சிங்கப்பூர், இந்தோனேசியாவில் ஆட்சி முறை; புரூணையில் ஒரு ஆட்சி முறை); சாவி எழுத்து (புரூணையில் ஒரு ஆட்சி முறை). வரலாற்றில் பல்லவா, காவி, ரென்சொங் எழுத்துகளில் எழுதப்பட்டது |
| அலுவலக நிலை |
| அரச அலுவல் மொழி | புரூணை, மலேசியா, சிங்கப்பூர், இந்தோனேசியா, கிழக்குத் திமோர் (தொழில் மொழி) |
| மொழி கட்டுப்பாடு | Majlis Bahasa Brunei Darussalam - Indonesia - Malaysia (புரூணை டாருச்சலாம் - இந்தோனேசியா - மலேசியா மொழி ஆணையம்l), டேவான் பகாசா புசுத்தாகா (மொழி மற்றும் இலக்கியம் நிறுவனம்) புசுகட் பாசா, இந்தோனேசியா |
| மொழிக் குறியீடுகள் |
| ISO 639-1 | ms |
| ISO 639-2 | may (B) msa (T) |
| ISO 639-3 | Variously: msa — Malay (generic) mly — Malay (specific) btj — Bacanese Malay bve — Berau Malay bvu — Bukit Malay coa — Cocos Islands Malay jax — Jambi Malay meo — Kedah Malay mqg — Kota Bangun Kutai Malay xmm — Manado Malay max — North Moluccan Malay mfa — Pattani Malay msi — Sabah Malay vkt — Tenggarong Kutai Malay |
|  |

**மலாய் மொழி** (*Malay*, /məˈleɪ/; Bahasa Melayu, **மலாயு மொழி**; சாவி எழுத்துமுறை: بهاس ملايو) என்பது ஆத்திரனோசியா குடும்பத்தைச் சார்ந்த ஒரு மொழி ஆகும். இது தெற்காசியாவின் மலாயா தீவுக்கூட்டப் பிரதேசத்தில் உள்ள இந்தோனேசியா, மலேசியா, புரூணை, சிங்கப்பூர், தாய்லாந்து, பிலிப்பீன்சு ஆகிய நாடுகளில் பேசப்படுகின்றது.

15ஆம், 16ஆம் நூற்றாண்டுக் காலப்பகுதியில், இந்தப் பகுதிகளை ஆட்சி செய்த மலாக்கா சுல்தான்களின் ஆளுமையில் இந்த மொழி செல்வாக்குப் பெற்று இருந்தது.

## பொது

இந்தோனேசியா, மலேசியா, புரூணை ஆகிய நாடுகளின் தேசிய மொழியாகவும், சிங்கப்பூர் நாட்டின் நான்கு அரசு அதிகாரப்பூர்வ மொழிகளில் ஒரு மொழியாகவும் இருந்து வருகின்றது. இந்த மொழியை மலாக்கா நீரிணையைச் சுற்றியுள்ள நிலப்பகுதிகளில், 40 மில்லியன் மக்கள், தங்களின் பூர்வீக மொழியாக பேசி வருகின்றனர்.

இருப்பினும், சுமத்திரா, சரவாக், போர்னியோ தீவின் மேற்கு கலிமந்தான் நிலப்பகுதிகளில் வாழும் மக்கள் மலாய் மொழியைப் பேசி வருவதால், அந்த மொழியைப் பேசுவோரின் எண்ணிக்கை 215 மில்லியனாக இருக்கலாம் என்றும் சொல்லப்படுகிறது.

மலாய் மொழிக்கு வேறு பல அதிகாரப்பூர்வ பெயர்களும் உள்ளன. *பகாசா கெபாங்சான்*, *பகாசா நேசனல்* என்று சில மலேசிய மாநிலங்களில் அழைக்கப்படுகிறது. சிங்கப்பூர், புருணையில் *பகாசா மலாயு* என்றும்; மலேசியாவில் *பகாசா மலேசியா* என்றும்; இந்தோனேசியாவில் *பகாசா இந்தோனேசியா* என்றும்; அழைக்கப்படுகின்றது.

## மொழி பிறப்பிடம்

மலாய் மொழியின் பிறப்பிடம் சுமத்திரா தீவாகும். அந்த மொழியின் மற்ற உறவு மொழிகளான மினாங்கபாவ் மொழியும் இங்குதான் தோன்றியது. தென் சுமத்திராவின் தாத்தாங் ஆற்றுப் பகுதிகளில் 7ஆம் நூற்றாண்டுக் கல்வெட்டுகள் கண்டெடுக்கப்பட்டன. அந்தக் கல்வெட்டுகளில் மலாய் எழுத்துகள் இருப்பதும் உறுதி செய்யப்பட்டது.

## மேற்கோள்கள்

## இவற்றையும் பார்க்க

* மலாயத் தமிழியல்

## வெளி இணைப்புகள்
# டெக்சஸ்

|  |
| --- |
| **டெக்சஸ் மாநிலம்** |
|

|  |  |
| --- | --- |
|  |  |
| டெக்சஸ் கொடி | டெக்சஸ் மாநில சின்னம் |
| *புனைபெயர்(கள்): தனி நட்சத்திரம் மாநிலம்* |
| *குறிக்கோள்(கள்): நட்பு* |
|  டெக்சஸ் மாநிலம் நிறம் தீட்டப்பட்டுள்ளது |

 |
| **அதிகார மொழி(கள்)** | இல்லை |
| **தலைநகரம்** | ஆஸ்டின் |
| **பெரிய நகரம்** | ஹியூஸ்டன் |
| **பெரிய கூட்டு நகரம்** | டாலஸ்- ஃபோர்ட் வர்த் மாநகரம் |
| **பரப்பளவு** |  2வது |
|  - மொத்தம் | 268,820 சதுர மைல் (696,241 கிமீ²) |
|  - அகலம் | 773 மைல் (1,244 கிமீ) |
|  - நீளம் | 790 மைல் (1,270 கிமீ) |
|  - % நீர் | 2.5 |
|  - அகலாங்கு | 25° 50′ வ to 36° 30′ வ |
|  - நெட்டாங்கு | 93° 31′ மே to 106° 39′ மே |
| **மக்கள் தொகை** | 2வது |
|  - மொத்தம் (2000) | 20,851,820 |
|  - மக்களடர்த்தி | 79.6/சதுர மைல்  30.75/கிமீ² (28வது) |
| **உயரம்** |   |
|  - உயர்ந்த புள்ளி | குவாடலூப்பே சிகரம் 8,749 அடி  (2,667 மீ) |
|  - சராசரி உயரம் | 1,700 அடி  (520 மீ) |
|  - தாழ்ந்த புள்ளி | மெக்சிகோவின் வளைகுடா 0 அடி  (0 மீ) |
| **ஒன்றியத்தில் இணைவு** | டிசம்பர் 29, 1845 (28வது) |
| **ஆளுனர்** | ரிக் பெரி (R) |
| **செனட்டர்கள்**  | கேய் பெய்லி ஹச்சின்சன் (R) ஜான் கோர்னின் (R) |
| **நேரவலயம்** |   |
|  - மாநிலத்தின் பெரும்பான்மை | நடு: ஒருங்கிணைந்த அனைத்துலக நேரம்-6/-5 |
|  - மேற்கு டெக்சஸின் ஒரு பகுதி | மலை: ஒருங்கிணைந்த அனைத்துலக நேரம்-7/-6 |
| **சுருக்கங்கள்** | TX Tex. US-TX |
| **இணையத்தளம்** | www.texas.gov |

**டெக்சஸ்** ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் தெற்குப் பகுதியில் அமைந்துள்ளது. இதன் தலைநகரம் ஆஸ்டின், மிகப்பெரிய நகரம் ஹியூஸ்டன். ஐக்கிய அமெரிக்காவில் 28 ஆவது மாநிலமாக 1845 இல் இணைந்தது,

ஆர்மடில்லோ
* அமெரிக்க நாட்டிலேயே, 9கவசப்பட்டைகள் கொண்ட ஆர்மடில்லோக்கள் அதிகம் காணப்படும் மாநிலமாகும்.

## மேற்கோள்கள்

## மேற்கோள்கள்